Droomgroot-kompetisie in Afrikaans se sluitingsdatum verleng | News24
Droomgroot-kompetisie in Afrikaans se sluitingsdatum verleng
AFRIKAANS.COM het besluit om die kompetisie se sluitingsdatum met ’n maand te verleng. Leerders het dus tot Oktober 31 tyd om deel te neem en met hul talente op sosiale media te spog. Gaan kyk by http://www.afrikaans.com/news-headlines/droomgroot/droomgroot17-kompetisie om meer te lees oor hoe om deel te neem. Neem kennis van die volgende: #droomgroot17-talentkompetisie vir graad 8 – 12-leerders – daar is nog tot 31 Oktober tyd om deel te neem!
Enige leerder (Graad 8 tot 12) kan met die hutsmerk #droomgroot17 op sosiale media (Facebook/Instagram/Twitter) deelneem deur ’n video waarin hulle hul talente in Afrikaans ten toon stel, op te laai. Hulle moet ook Afrikaans.com “tag” in hul pos.
Leerders kan kies hoe hulle op kreatiewe wyse hul talent ten toon wil stel deur byvoorbeeld ’n gedig voor te lees, ’n liedjie te sing, te dans, te kletsrym ... Leerders het tot 31 Oktober kans om deel te neem.
Gedurende die tydperk sal drie inskrywings geïdentifiseer word en daardie deelnemers sal dan gevra word om ’n motivering te skryf van hoe hulle die prys ter waarde van R10 000 sal aanwend in die strewe om hul drome te verwesenlik. Die leerder met die beste motivering, wen die prys. Die algehele wenner kies wat die prys moet behels, bv. ’n kitaar, kort musiekkursus, ’n skryfkursus, ens. waarna Afrikaans.com die aankope/betaling namens die leerder doen en die prys aan die wenner oorhandig. So die tyd is min.
R10 000 is nie te versmaai nie.